
                                             ๒๑ ตุลาคม ๒๕๖๒

เรื่อง ขอความอนุเคราะห์นำคณะสื่อมวลชนต่างประเทศ เข้าชมและเก็บภาพแหล่งท่องเที่ยว   
เรียน  ประธานเจ้าหน้าที่บริหารมูลนิธิแม่ฟ้าหลวง ในพระบรมราชูปถัมภ์
สิ่งที่แนบมาด้วย รายชื่อคณะและกำหนดการ

                     ด้วย การท่องเที่ยวแห่งประเทศไทย (ททท.) กองตลาดเอเชียตะวันออก ร่วมกับสายการบินไทยแอร์เอเชีย กำหนดจัดกิจกรรมเพื่อส่งเสริมนักท่องเที่ยวจากประเทศจีน ในระหว่างเดือนกันยายน – ธันวาคม 2562 โดยสายการบินไทยแอร์เอเชียมีกำหนดเปิดเส้นทางบินใหม่ จากเมืองหางโจว ประเทศจีน มายังสนามบินนานาชาติแม่ฟ้าหลวง จ.เชียงราย เพื่อเป็นการประชาสัมพันธ์แหล่งท่องเที่ยวและกิจกรรมต่างๆ ในพื้นที่จังหวัดเชียงราย จึงมีจัด Media Fam Trip นำสื่อมวลชน จำนวน 8 ราย จากเมืองหางโจว เดินทางเยี่ยมชมและถ่ายทำสารคดีแนะนำแหล่งท่องเที่ยว ระหว่างวันที่ 21 – 26 ตุลาคม 2562 นั้น
 
เพื่อเป็นการร่วมกันประชาสัมพันธ์ภาพลักษณ์ และบริการทางการท่องเที่ยวของจังหวัดเชียงราย   ททท.สำนักงานเชียงราย  จึงขอความอนุเคราะห์อนุญาตให้คณะ และเจ้าหน้าที่ ททท. จำนวน ๑๕ คน เข้าเก็บภาพนิ่ง ภาพเคลื่อนไหว และทดสอบกิจรรมท่องเที่ยว โดยขอความอนุเคราะห์จัดเจ้าหน้าที่ประสานงานให้ข้อมูล พร้อมนำคณะเข้าชมและอธิบายแหล่งท่องเที่ยวแก่คณะ ในวันพฤหัสบดีที่ ๒๔ ตุลาคม ๒๕๖๒ เวลา๑๐.๐๐ – ๑๓.๐๐ น. 

จึงเรียนมาเพื่อโปรดพิจารณา และขอขอบคุณมา ณ โอกาสนี้

                                                ขอแสดงความนับถือ	

                                     (นางสาวกรุณา เดชาติวงศ์ ณ อยุธยา)
                                      ผู้อำนวยการททท.สำนักงานเชียงราย

นายนวมินทร์ คำบุศย์
ผู้ประสานงาน ททท.สำนักงานเชียงราย 

TOURISM AUTHORITY OF THAILAND : CHIANG RAI OFFICE 448/16 Singhaklai Rd, Tambol Wiang, Muang District, Chiang Rai 57000 Thailand
Tel.+66 5374 4674-5, +66 5371 7434 http://www.tourismthailand.org/chiang-rai Email: tatchrai@tat.or.th




